Domaci

1. Kako bi testirali digitalnu mikrotalasnu pec?

Ako krenem od toga da nemam specijalne zahteve i nisam pre toga postavljao pitanja iz 2. zadatka, moram krenuti u potpuno testiranje mikrotalasne:

* 1. Pročitao bih korisničko upustvo (ako je dostupno) i tehničke karakteristike pećnice.

1.2 Uporedio bih navedene karakteristike iz upustva (ako su dostupna) sa samom pećnicom, sigurnosne nalepnice, dimenzije, jačinu, materijal, broj modela...

1.3 Pre samog priključivanja i puštanja u rad, ustanovio bih celost i neoštećenost kablova, da li su zategnuti šrafovi, unutrašnje obloge pećnice i zaštitnog stakla na vratima, isprobao svako dugme da li mehanički funkcioniše kao i da li se vrata u potpunosti zatvaraju. Takođe, da li ima bilo koja fizička oštećenja. Ukoliko je sve ok, nastavljam dalje. Ako nije, ne nastavljam s testiranjem jer nije bezbedno.

1.4 Onda bih je priključio i sačekao minut dva. Ako je sve okej i nema čudnih zvukova, nije iskočio osigurač, nema abnormalnih očitavanja i slično, nastavio bih dalje. Ako nije, ne nastavljam s testiranjem jer nije bezbedno.

2.1 Ispitao bih osnovne funkcije koristeći upustvo (ako je dostupno) i/ili svoje iskustvo i znanje potpomognuto google-om. Da li svako dugmence radi? Da li zagreva hranu? Da li se okreće unutra onaj disk radi ravnomernog podgrevanja? Da li odmrzava hranu? Da li ne dolazi do nikakvih varnica? Da li je rad ravnomeran tj. da su zvuk i vibracije konstantne? Da li svaki pritisak na dugme prati zvučno obaveštenje? Da li digitalni ekran verodostojno prikazuje sve što se klikne i da li tačno odbrojava? Da li pauza radi? Da li se prilikom otvaranja vrata automatski stopira?

2.2 Nakon najosnovnijih funkcija, pristupio bih detaljnom ispitivanju svih mogućih funkcija i programa za rad. Koristio bih više vrsta namirnica (smrznute/iz frižidera/sobne temperature/tople, tečne i čvrste namirnice...).

2.3 Pustio bih je u rad nekoliko puta zaredom na maksimalnoj jačini i najdužem mogućem programu. Sve vreme bih pratio da li je konstantna u radu.

2.4 Test bezbednosti tj. sve što mi padne na pamet da bi se moglo desiti u svakodnevnom korišćenju pećnice a nije već navedeno u upustvu i upozorenjima. Kao što su morali na etikatama za Tide deterdžent da pišu da nije za ingestiranje, ako bih primetio da se može na bilo koji način ugroziti bezbednost korisnika a da nije navedeno već u upustvu, zapisao bih i to jer ljudima svašta pada na pamet. Stres test.

3.1 Od dodatnih alata (ukoliko su mi dostupni) bih koristio [merač napona i potrošnje](https://a365shop.com/wp-content/uploads/2022/04/125536687_61770c0ecb22c6-449409811283976144.jpg) i [merač temperature](https://www.pce-instruments.com/english/slot/2/artimg/large/pce-instruments-temperature-meter-pce-895-ica-incl.-iso-calibration-certificate-5952278_1568024.webp).

1. Koja pitanja biste postavili da bi bolje razumeli njenu fukciju?

* Kome je namenjena? Da li domaćinstvima ili profesionalcima u prehrambrenoj/ugostiteljskoj industriji?
* U kojim regionima se namerava prodavati?
* Koje su joj osnovne funkcije?
* Da li je ugradna ili samostojeća?
* Da li je neophodna posebna priprema/koraci pred puštanje u rad?
* Koje su mere bezbednosti?
* Da li osobe sa raznim vidovima invaliditeta mogu koristiti mikrotalasnu?
* Da li deca mogu koristiti mikrotalasnu?
* Za koje je sve namirnice namenjena?
* Šta je zabranjeno stavljati u nju?
* Da li je smart/ima konekciju sa internetom?

Na osnovu odgovora na gorenavedena pitanja, postavljao bih još pitanja da bih što je moguće bolje razumeo njenu funkcionalnost.

